# 2022

## நிகழ்வுகள்

- சனவரி 7 – கோவிட்-19 பெருந்தொற்று: உலகம் முழுவதும் கொரானா பெருந்தொற்றால் பாதிக்கப்பட்டவர்களின் எண்ணிக்கை 300 மில்லியனை கடந்தது.
- சனவரி 10 &ndash; அமெரிக்காவில் முதன்முதலாக மரபணு மாற்றப்பட்ட பன்றியின் இதயம் வெற்றிகரமாக மனிதனுக்குப் பொருத்தப்பட்டது.
- சனவரி 15 - பாலினேசியாவைச் சேர்ந்த டோங்கா தீவு நாட்டிற்கு அருகில் பசிபிக் பெருங்கடலுக்கடியில்உங்கா தொங்கா எரிமலை வெடித்து ஆழிப்பேரலையும் ஏற்பட்டது.
- சனவரி 20 - பெல்சிய-பிரித்தானிய விமானி சாரா ரூதர்போர்டு தனியாக 19 வயதில் உலகைச் சுற்றிய இளம் பெண் என்ற உலக சாதனையை ஏற்படுத்தினார்.18 ஆகஸ்டு 2021 அன்று தொடங்கிய இவரது விமானப் பயணம் 20 சனவரி 2022 அன்று முடிவுற்றது. இவர் 32,000 மைல்கள், 60க்கும் மேற்பட்ட நிறுத்தங்கள், 52 நாடுகள், 5 கண்டங்கள் என விமானத்தில் சுற்றியவர்.
- சனவரி 24 - புர்க்கினா பாசோவில் நடத்தப்பட்ட இராணுவப் புரட்சியில் அரசுத்தலைவர் ரோக் மார்க் கபோரே பதவியில் இருந்து அகற்றப்பட்டார்.
- பிப்ரவரி 3 - இசுலாமிய அரசின் இரண்டாம் கலிபா அபு இப்ராகிம் அல்-ஹாசிமி அல்-குராசி அமெரிக்காவின் அதிரடிப்படைகளால் கொல்லப்பட்டார்.
- கோவிட்-19 பெருந்தொற்று: ஐக்கிய அமெரிக்கா மற்றும் பிரேசில் நாடுகளை அடுத்து இந்தியாவில் கோவிட் பெருந்தொற்றால் இறப்பு எண்ணிக்கை 5 இலட்சத்தை கடந்தது.
- பிப்ரவரி 4 - பிப்ரவரி 20 - சீனாவின் பெய்ஜிங் நகரத்தில் 2022 குளிர்கால ஒலிம்பிக் விளையாட்டுப் போட்டிகள் துவங்கியது.
- பிப்ரவரி 13 - ஜெர்மன் நாட்டின் அதிபராக பிராங் வால்டர் சென்மர் இரண்டாம் முறையாக தேர்ந்தெடுக்கப்பட்டார்.
- பெப்ரவரி 24 - உக்ரைன் மீது உருசியா போர் தொடுத்தது.
- மார்ச் 9 - தென் கொரியாவின் புதிய அரசுத்தலைவராக யூன் சுக்-இயோல் தேர்ந்தெடுக்கப்பட்டார்.
- மார்ச் 11 - சிலி நாட்டின் அதிபராக **கேப்ரியல் போரிக்** தேர்ந்தெடுக்கப்பட்டார்.
- மார்ச் 23 - சீனாவின் கிழக்கத்திய வான்வழி விமானம் 5735 குவாங்ஷி பகுதியின் தெற்கு மலைப்பகுதியில் வீழ்ந்ததில், அதில பயணம் செய்த 132 பேரும் மாண்டனர்.
- ஏப்ரல் 24 - இம்மானுவேல் மாக்ரோன், பிரான்சு நாட்டின் அதிபர் தேர்தலில், இரண்டாம் முறையாக வென்றார்.
- மே 9 - இலங்கை பொருளாதார நெருக்கடியை முன்னிட்டு மகிந்த ராசபக்ச, இலங்கைப் பிரதமர் பதவியிலிருந்து விலகுவதற்கான கடிதத்தை இலங்கை அதிபர் கோட்டாபய ராஜபக்சவிற்கு அனுப்பினார்.
- மே 12 - ரணில் விக்கிரமசிங்க இலங்கையின் புதிய பிரதமராக பதவி ஏற்பு
- மே 14 - முகமது பின் சயீது அல் நகியான் ஐக்கிய அரபு அமீரகத்தின் தலைவராக தேர்வு செய்யப்பட்டார்.
- சூன் 22 - ஆப்கானித்தான் நிலநடுகக்த்தில் குறைந்தது 1000 பேர் பலியானதாகவும் 1500 பேர் காயம் அடைந்ததாகவும் செய்திகள் தெரிவிக்கின்றன. இந்தியாவின் சில பகுதிகள், பாக்கித்தானின் தலைநகர் இசுலாமாபாத்து, கிழக்கு பஞ்சாப் மாகாணம் மற்றும் ஈரான்
- சூன் 23 - அசாம் வெள்ளத்தால் 108 மக்கள் கொல்லப்பட்டனர். 10 இலட்சம் மக்கள் பாதிக்கப்பட்டுள்ளனர்.
- சூலை 17 - இந்தியாவில் 200 கோடிக்கும் மேலான கோவிட்-19 தடுப்பூசிகள் செலுத்தப்பட்டது.
- சூலை 25 - திரௌபதி முர்மு இந்தியாவின் 15-வது குடியரசுத் தலைவராக பதவியேற்றார்.
- சூலை 28 - 44 ஆவது சதுரங்க ஒலிம்பியாடு இந்தியாவின் சென்னை மாநகரத்தில் துவங்கியது.
- செப்டம்பர் 6 - லிஸ் டிரஸ், ஐக்கிய இராச்சியத்தின் பிரதமராக பதவியேற்ற மூன்றாவது பெண் ஆவார்.
- செப்டம்பர் 8 - மூன்றாம் சார்லஸ், ஐக்கிய இராச்சியத்தின் மன்னராக பதவியேற்றார்.
- அக்டோபர் 25 -ரிஷி சுனக் ஐக்கிய இராச்சியத்தின் பிரதமராக பதவியேற்றார்.
- நவம்பர் 20 - திசம்பர் 18 - 2022 உலகக்கோப்பை காற்பந்து போட்டியில் அர்கெந்தீனா உலகக் கோப்பையை கைப்பற்றியது. பிரான்சு இரண்டாமிடத்தையும், குரோசியா மூன்றாம் இடத்தையும், மொரோக்கோ நான்காமிடத்தையும் பெற்றது.
- டிசம்பர் 1 - டிசம்பர் 31- சீனாவில் இலட்சக்கணக்கான மக்களுக்கு கொரானா பெருந்தொற்று பரவி ஆயிரக்கணக்கான மக்கள் கொல்லப்பட்டனர்.